**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 1435/2009

**1167a**

### **S p o l o č n á s p r á v a**

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a o zmene a doplnení niektorých zákonov **(tlač 1167 ) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 1593 z 9. septembra 2009 pridelila vládny návrh zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a o zmene a doplnení niektorých zákonov **(tlač 1167)**

na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie, rozpočet a menu

Výboru Národnej rady Slovenskej republiky pre verejnú správu a regionálny rozvoj

Výboru Národnej rady Slovenskej republiky pre ľudské práva, národnosti a postavenie žien a

Výboru Národnej rady Slovenskej republiky pre obranu a bezpečnosť ako gestorskému.

Výbory prerokovali predmetný návrh zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s týmito pripomienkami:

1. K čl. I  1. bod

Bod 1 znie:

1. § 7 sa dopĺňa písmenom o), ktoré znie:

„o) vydávastanovisko v prerokúvaní územnoplánovacej dokumentácie, územnoplánovacích podkladov a stanovisko k umiestňovaniu a povoľovaniu stavieb.9a)“.

Poznámka pod čiarou k odkazu 9a znie:

„ 9a) § 125 zákona č. 50/1976 Zb. o územnom plánovaní a stavebnom poriadku

(stavebný zákon) v znení neskorších predpisov.“.

Upravuje sa činnosť Ministerstva obrany Slovenskej republiky na úseku obrany štátu, ktorou je zabezpečovanie záujmov obrany štátu podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Význam tejto činnosti spočíva v účinnom a efektívnom zabezpečovaní a presadzovaní záujmov obrany štátu na území Slovenskej republiky pri územnom plánovaní a stavbách povoľovaných podľa stavebného zákona.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I  8. bod

V navrhovanom  § 24a sa vypúšťa odsek 2.

Doterajší odsek 3 sa označuje ako odsek 2.

Ustanovenie sa vypúšťa z dôvodu, že obsahom patrí do prechodných ustanovení.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I  8. bod

V navrhovanom § 24a odsek 2 znie:

„(2) Na vyvlastnenie sa použijú ustanovenia všeobecného predpisu upravujúce vyvlastňovanie.20b)“.

Ustanovenie sa dáva do súladu s platnou právnou úpravou z dôvodu, že pripravovaný stavebný zákon ešte nenadobudol platnosť.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I  8. bod

V  navrhovanom 8. bode poznámky pod čiarou k odkazom 20a a 20b, sa nahrádzajú novými poznámkami 20a a 20b, ktoré znejú:

„20a) § 139b ods. 9 zákona č. 50/1976 Zb. v znení neskorších predpisov.

20b) § 108 až 116 zákona č. 50/1976 Zb. v znení neskorších predpisov.“.

Poznámky pod čiarou sa dávajú do súladu s platnou právnou úpravou z dôvodu, že pripravovaný stavebný zákon ešte nenadobudol platnosť.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I

Za bod 8 sa vkladá nový bod 9, ktorý znie:

9. Za § 35b sa vkladá § 35c, ktorý vrátane nadpisu znie:

„§ 35c

Prechodné ustanovenie k úprave účinnej od 1. januára 2010

Na účely obrany štátu možno vyvlastniť aj pozemky, ktoré nie sú vo vlastníctve štátu a v správe ministerstva, ak sú zastavané stavbami pre obranu štátu, ktoré slúžia ozbrojeným silám a pred 1. januárom 2010 boli vo vlastníctve štátu a v správe ministerstva. Na účely obrany štátu možno vyvlastniť alebo obmedziť vlastnícke práva aj k pozemkom, ktoré nie sú vo vlastníctve štátu a v správe ministerstva, ak sú nevyhnutné pre prístup k stavbám pre obranu štátu, ktoré slúžia ozbrojeným silám a pred 1. januárom 2010 boli vo vlastníctve štátu a v správe ministerstva; návrh na vyvlastnenie práv k takýmto pozemkom môže podať v mene štátu ministerstvo ako správca stavby pre obranu štátu najneskôr do 31. decembra 2014.“.

Prechodným ustanovením sa umožní Ministerstvu obrany Slovenskej republiky v zákonom ustanovenej lehote podať návrh na vyvlastnenie pozemkov pod existujúcimi stavbami, ktoré majú strategický význam pre ozbrojené sily Slovenskej republiky a do súčasného obdobia nebolo možné dosiahnuť dohodu s vlastníkmi takýchto pozemkov. Obdobná úprava sa navrhuje aj pri pozemkoch, ktoré sú nevyhnutné pre prístup k takýmto stavbám.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. I  1. a 8. bod

V článku I sa 1. a 8. bod vypúšťajú.

Navrhovaná úprava vecne aj časovo nadväzuje na novo navrhovanú právnu úpravu o územnom plánovaní a stavebnom poriadku (tlač 995) a o vyvlastňovaní pozemkov a stavieb (tlač 983), ktorých prerokovanie v Národnej rade Slovenskej republiky bolo odložené a nie je zrejmé kedy a v akej podobe budú schválené.

Výbor Národnej rady Slovenskej republiky pre verejnú správu a regionálny rozvoj

Výbor Národnej rady Slovenskej republiky pre ľudské práva, národnosti a postavenie žien

**Gestorský výbor odporúča neschváliť**

1. K čl. II 2. bod

V čl. II  2. bode veta „Doterajšie odseky 14 a 15 sa označujú ako odseky 15 a 16.“ sa nahrádza vetou „Doterajšie odseky 14 až 16 sa označujú ako odseky 15 až 17.“.

Ide o legislatívno-technickú úpravu súvisiacu s vložením nových odsekov 10 a 14 v § 6.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre financie, rozpočet a menu

Výbor Národnej rady Slovenskej republiky pre verejnú správu a regionálny rozvoj

Výbor Národnej rady Slovenskej republiky pre ľudské práva, národnosti a postavenie žien

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. II 4. bod

V čl. II 4. bode sa slová „§ 6 ods. 15“ nahrádzajú slovami „§ 6 ods. 16“.

Ide o legislatívno-technickú úpravu súvisiacu s vložením nových odsekov 10 a 14 v § 6.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre financie, rozpočet a menu

Výbor Národnej rady Slovenskej republiky pre verejnú správu a regionálny rozvoj

Výbor Národnej rady Slovenskej republiky pre ľudské práva, národnosti a postavenie žien

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. III

V čl. III sa za 2. bod vkladajú nový 3. a 4. bod, ktoré znejú:

„3. V § 2 ods. 2 sa slová „§ 15 ods. 13 a 14“ nahrádzajú slovami „§ 15 ods. 15 a 16“.

4. V § 7 ods. 1 písmeno a) sa slová „§ 10 ods. 18 písm. c)“ nahrádzajú slovami „§ 10 ods. 20 písm. c)“.“.

Doterajšie body 3. až 14. sa prečíslujú.

Ide o úpravu vnútorných odkazov, a to v súvislosti s vložením nových odsekov v § 15 (čl. III 8. a 9. bod) a v § 10 (čl. III 5. a 6. bod).

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre financie, rozpočet a menu

Výbor Národnej rady Slovenskej republiky pre verejnú správu a regionálny rozvoj

Výbor Národnej rady Slovenskej republiky pre ľudské práva, národnosti a postavenie žien

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. K čl. IV

V čl. IV sa vypúšťajú slová „okrem čl. I prvého a ôsmeho bodu, ktoré nadobúdajú účinnosť 1. júla 2010“.

V nadväznosti na navrhované vypustenie 1. a 8. bodu čl. I (1. bod stanoviska), je potrebné túto skutočnosť zohľadniť aj v ustanovení čl. IV.

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre financie, rozpočet a menu

Výbor Národnej rady Slovenskej republiky pre verejnú správu a regionálny rozvoj

Výbor Národnej rady Slovenskej republiky pre ľudské práva, národnosti a postavenie žien

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

Gestorský výbor odporúča o pozmeňujúcich a doplňujúcich návrhoch hlasovať takto:

O bodoch **1, 2, 3, 4, 5, 7, 8, 9 a 10** hlasovať spoločne, a tieto **schváliť**.

O bode **6** hlasovať samostatne, a tento **neschváliť.**

**IV.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a o zmene a doplnení niektorých zákonov **(tlač 1167 )** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča**

Národnej rade Slovenskej republiky predmetný vládny návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

**Spoločná správa** výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a o zmene a doplnení niektorých zákonov **(tlač 1167 )**

v druhom čítaní **bola schválená uznesením Výboru Národnej rady Slovenskej republiky pre obranu a bezpečnosť č. 287 na svojej 68. schôdzi.**

V Bratislave 21. októbra 2009

## Rudolf PUČÍK v. r.

predseda výboru